อัษฎางค์-ดารณี: ร่วมไว้อาลัย 2 หัวใจประชาธิปไตย
เกิดแก่เจ็บตายเศร้าหมายเอาชีวิต คือทางทิศครรลองของโลกหล้าพบเพื่อจากพรากไปเหมือนไกลตา เหลือแต่ค่าราคาของผองชีวิตผู้ยังอยู่รู้คะนึงถึงสหาย พ่อแม่ปู่ย่าตายายกายและจิตคุณงามแลความดีที่เคยคิด สร้างประดิษฐ์ ผลิต สถิตไว้ความระลึกนึกถึงเร้นเป็นตำนาน เหตุการณ์ผ่านทุกข์สุขยุคสมัยที่โด่งดังยังจำเคยทำอะไร อยู่ในใจ ปากและหูของผู้คนวิถีทางอย่างใดแม้ไปไม่ถึง แต่ซาบซึ้งทึ่งตามความเข้มข้นแม้ทางไกลไปบรรลุอนุชน หนีไม่พ้นสัจจะ ดารณีสัจจะเมื่อประกาศอาจเกิดเหตุ แม้ในเขตมหาวิทยาลัยให้ต้องหนี6 ตุลา ท่าพระจันทร์นั้นเคยมี ฆ่าเสรีที่สถานศึกษาวิชาการอาจารย์หนุ่มท่านหนึ่งซึ่งรู้เห็น ลูกศิษย์เป็นซากศพจบสังขารหลายคนจากรามคำแหง แหล่งกันดาร ถูกสังหารที่ธรรมศาสตร์อนาถใจรามคำแหงแหล่งสลักนักต่อสู้ หนึ่งเพราะครูผู้ประสิทธิวินิจฉัยจิตวิญญาณแสวงหาประชาธิปไตย อำนาจใดไม่เป็นธรรมจงนำวางพฤษภา 2563 นามนักสู้ ท่านคือครูคู่ส่วนรวมร่วมถากถางคารวะวิญญาณท่านอัษฎางค์ และคนอย่างดารณีทุกที่เอย
เกิดแก่เจ็บตายเศร้าหมายเอาชีวิต คือทางทิศครรลองของโลกหล้าพบเพื่อจากพรากไปเหมือนไกลตา เหลือแต่ค่าราคาของผองชีวิตผู้ยังอยู่รู้คะนึงถึงสหาย พ่อแม่ปู่ย่าตายายกายและจิตคุณงามแลความดีที่เคยคิด
กวีประชาไท,ธุลีดาวหาง,อัษฎางค์ ปาณิกบุตร,ดารณี ชาญเชิงศิลปกุล,รามคำแหง